Ģedimins Salmiņš

Ģedimins Salmiņš (dzimis  Ainažos, miris  Rucavā) bija pedagogs, vēsturnieks, ICCF starptautiskais meistars (1998) šahā, Atzinības krusta kavalieris (2008).

 Biogrāfija 
Mācījies Ainažu pilsētas pamatskolā, Salacgrīvas vidusskolā, kuru beidzis 1953. gadā. Pēc skolas beigšanas turpinājis izglītoties Latvijas Valsts pedagoģiskajā institūtā (LVPI) Dabas zinātņu fakultātes fiziskās audzināšanas nodaļā. Mācību laikā Rīgā sasniedzis labus rezultātus vieglatlētikas sprinta distancēs, kā arī 1953. gada janvārī Latvijas PSR 10. čempionāta ceturdaļfinālā Cēsīs izpildīja pirmās sporta klases normu šahā. Latvijas PSR Izglītības darbinieku arodbiedrības 1957. gada čempionātā šahā izcīnīta 3. vieta (uzvarējis Marks Pasmans). 

Pēc augstskolas beigšanas Ģedimins Salmiņš 1957. gada 1. augustā uzsācis darbu Rucavas vidusskolā par fizkultūras skolotāju, drīz vien sācis mācīt arī ķīmiju. No 1971. līdz 1996. gada augusta nogalei pildījis skolas direktora pienākumus.

Vairākkārt ievēlēts par deputātu vietējo pašvaldību vēlēšanās. 1989. gadā bijis Liepājas rajona padomes deputāts un vadījis izglītības komisiju. 1994. gadā kandidējis pašvaldību vēlēšanās un ievēlēts Rucavas pagasta padomes 7 deputātu skaitā. 2009. gada Rucavas novada domes vēlēšanās ievēlēts Rucavas novada domē.

Sieva Lelde Salmiņa bija ilggadēja Rucavas vidusskolas skolotāja. Dēls Kalvis Salmiņš ir LU Astronomijas institūta direktors, meita Liene Auniņa ir LU Ģeobotānikas laboratorijas vadītāja.  

 Korespondencšahists 
Nopietnās korespondencšaha sacensībās Ģedimins Salmiņš sāka piedalīties no 1960. gada. Spēlējis daudzos Padomju Savienībā un ārzemēs rīkotajos turnīros, sasniedzot augstas vietas gan sporta biedrības "Vārpa" sacensībās, gan starptautiskajos korespondencšaha "EU/M/GT" finālturnīros. 1988. gadā uzvarētais Ziemeļvalstu senioru I čempionāts ar 11 punktiem no 15 dod ICCF starptautiskā meistara titulu.

 Vēsturnieks 
2000. gadā pēc aiziešanas pensijā uzsāka ražīgu novadpētnieka un šaha vēsturnieka darbu. Tika publicētas 8 grāmatas par korespondencšahu un šaha vēsturi, kā arī daudz rakstu periodikā par Rucavas novada pagātni. Darbos par šaha vēsturi daudz pieskāries līdz šim maz pētītām Hermaņa Matisona, Friča Apšenieka, Mildas Laubertes dzīves lappusēm, kā arī Latvijas šaha attīstībai līdz 1944. gadam, īpaši uzsverot nezināmus faktus par Otrā pasaules kara laika šaha dzīvi.

Salmiņa grāmatas izceļas ar bagātīgu un rūpīgi pārbaudītu faktoloģisko materiālu, svaigu skatienu uz labi zināmām personībām, analītisku pieeju vēstures problēmām. Izklāsts grāmatās ir literāri noslīpēts, to papildina labas ilustrācijas un šaha partiju analīze.

 Piemiņas turnīri 

Kopš 2013. gada Rucavā notiek Ģedimina Salmiņa piemiņas turnīri šahā, kurus organizē Rucavas novada dome un kuros piedalās galvenokārt Kurzemes šahisti. 2013. gadā pirmajā piemiņas turnīrā piedalījās 30 dalībnieki,Aizvadīts pirmais Ģ. Salmiņa piemiņas turnīrs bet 2014. gadā otrajā piemiņas turnīrā - 38 dalībnieki.Ģ. Salmiņa turnīrā izcils rezultāts Mārcim Šmitam 2015. gada jūlijā notika trešais piemiņas turnīrs, kurā piedalījās 30 dalībnieki.Andris Roze izcīna uzvaru Ģ. Salmiņa piemiņas turnīrā 2016. gada 17. jūlijā notika ceturtais piemiņas turnīrs, kurā piedalījās 36 dalībnieki.Ģedimina Salmiņa piemiņas turnīrā uzvar Āris Ozoliņš 2017. gada 22. jūlijā notika piektais piemiņas turnīrs, kurā piedalījās 32 dalībnieki.Ģedemina Salmiņa piemiņas turnīrā Rucavā pārliecinoši uzvar Āris Ozoliņš 2018. gada 22. jūlijā notika sestais piemiņas turnīrs, kurā piedalījās 33 dalībnieki. 2019. gada 21. jūlijā notika septītais piemiņas turnīrs, kurā piedalījās 39 dalībnieki.ICCF IM Salmins Gedimins memorial-2019 2020. gada 2. augustā notika astotais piemiņas turnīrs, kurā piedalījās 43 dalībnieki.ICCF IM Salmins Gedimins memorial - 2020 2022. gada 7. augustā notika devītais piemiņas turnīrs, kurā piedalījās 46 dalībnieki.ICCF IM Salmins Gedimins memorial - 2022 2023. gada 18. augustā notika desmitais piemiņas turnīrs, kurā piedalījās 27 dalībnieki.Salmina_G_memorial_23 2024. gada 17. augustā notika vienpadsmitais piemiņas turnīrs, kurā piedalījās 34 dalībnieki.G.Salmina memorial_24 2025. gada 22. jūlijā notika divpadsmitais piemiņas turnīrs, kurā piedalījās 25 dalībnieki.ICCF IM Salmins Gedimins memorial

 Piemiņas turnīru uzvarētāji 
 2013. gads - Jānis Isakovs
 2014. gads - Mārcis Šmits
 2015. gads - Andris Roze
 2016. gads - Āris Ozoliņš
 2017. gads - Āris Ozoliņš
 2018. gads - Uldis Melderis
 2019. gads - Danīls Guļnevs
 2020. gads - Iļja Šarakovs
 2022. gads - Iļja Šarakovs
 2023. gads - Viktors Šteinbergs
 2024. gads - Vjačeslavs Verņuks
 2025. gads - Uldis Melderis

 Bibliogrāfija 
 "Šahs Vaiņodē, Priekulē, Rucavā (1927-1944)", Liepāja, LiePA, 2001, .
 "Liepājas šaha dzīves lappuses (1894-1944)", Liepāja, LiePA, 2003, .
 "Korespondencšahs - tas ir interesanti", Liepāja, LiePA, 2002, .
 "Korespondencšahs Latvijā (1877-1944)", Liepāja, LiePA, 2005, .
 "Fricis Apšenieks (1893-1941)", Liepāja, LiePA, 2006, .
 "Sudraba važiņa no Stokholmas. Milda Lauberte šaha cīņās" (kopā ar Valdemāru Zemīti), Liepāja, LiePA, 2007, .
 "No Parīzes līdz Prāgai. Hermanis Matisons (1894-1932) ", Liepāja, LiePA, 2008, .
 "Visām grūtībām par spīti. Šahs Latvijā (1941.1.VII - 1944.31.VII)", Liepāja, LiePA, 2009, .

 Atsauces 

 Ārējās saites 
  nekrologs LKŠF - Latvijas korespondencšaha federācijas vietnē

Kategorija:1933. gadā dzimušie
Kategorija:Ainažos dzimušie
Kategorija:2012. gadā mirušie
Kategorija:Latvijas šahisti
Kategorija:PSRS šahisti
Kategorija:Latvijas pedagogi
Kategorija:Latvijas vēsturnieki
Kategorija:Latviešu vēsturnieki
Kategorija:Atzinības krusta kavalieri